**Informācija par** **uzdotajiem jautājumiem un sniegtajām atbildēm**

**iepirkumam Nr. LLU/2015/92/mi**

Latvijas Lauksaimniecības universitātes (turpmāk tekstā – LLU) iepirkumu komisija 07.10.2015. ir elektroniski saņēmusi vēstuli ar jautājumiem par LLU izsludinātā iepirkuma *„****3D skenēšanas un 3D modelēšanas darbi valsts nozīmes arhitektūras piemineklī Jelgavas pils esošā stāvokļa fiksēšanai****”* (id.Nr. LLU/2015/92/mi) nolikumu un tehnisko specifikāciju.

**Jautājumi:**

1. Ja mēs konkursā pieaicinām apakšuzņēmējus un pieredze lāzerskenēšanā ir tieši šiem apakšuzņēmējiem, vai pēc konkursa noteikumiem tas derēs vai arī ir nepieciešams veidot piegādātāju apvienību?

2. Vai papildus 3d lāzerskenēšanai var izmantot arī citas metodes, piemēram, aerofotografēšanu, nodrošinot to pašu precizitāti un iespējas?

3. Kāda veida 3D modelis tiek sagaidīts kā gala rezultāts - modelis no elementiem/cietais modelis ("solid model") vai virsmas modelis ("surface model/mesh")?

**LLU atbildes uz jautājumiem:**

1. Nē nav nepieciešamības veidot piegādātāju apvienību. Pretendentam saskaņā ar nolikuma 6.3.3.punktu ir jāiesniedz dokumentāls apliecinājums par apakšuzņēmēja piedalīšanos līguma izpildē, norādot apakšuzņēmējam nododamo darbu apjomu.

2. 3D projekta realizēšanā ir iespējams izmantot arī citas metodes, kuras nav uzskaitītas darba uzdevumā, ja vien tas nesamazina pieprasīto datu ieguves precizitāti. Izmantojot citas metodes, Pretendentam piedāvātājā līguma summā ir jāiekļauj visas izmaksas, kuras varētu tikt saistītas ar šīs metodes pielietošanu.

3. Kā jau iepirkumā minēts, iegūtajam punktu mākonim jānodrošina LoD2 un LoD3 modeļa izveides iespēja Jelgavas pilij, tas nozīmē, ka esam ieinteresēti redzēt 3D modelī ēkas ārējās fasādes sienas, logus, jumtu, dzegas utt., no kura savukārt mēs varētu iegūt fasāžu plānus, horizontālos un vertikālos griezumus, jumta plānus un citus būves elementus.